เริ่มปิดคืนนี้สะพานบางกะปิ รื้อหลบสายสีเหลือง 2 ปี-แนะทางเลี่ยง 8 เส้นทาง
พ.ต.อ.ธวัช วงศ์สง่า รอง ผบก.น.4 เปิดเผยว่า วันเสาร์ที่ 11 เม.ย.นี้ ตั้งแต่เวลา 20.00 น. โครงการรถไฟฟ้าสายสีเหลือง ลาดพร้าว-สำโรง จะเริ่มทดลองปิดการจราจรห้ามรถใช้สะพานลอยข้ามแยกบางกะปิ ตลอด 24 ชม. เพื่อรื้อถอนโครงสร้างสะพานช่วงที่ทับซ้อนกับแนวเส้นทางรถไฟฟ้าสายสีเหลือง สำหรับสะพานลอยข้ามแยกบางกะปิ เริ่มจากหน้าห้างแม็คโคร ลาดพร้าว ถนนลาดพร้าว ไปถึงสถาบันพัฒนบริหารศาสตร์ หรือนิด้า ถนนเสรีไทย ความยาวประมาณ 1600 เมตร ช่วงที่ทับซ้อนกับแนวเส้นทางรถไฟฟ้า เริ่มจากหน้าห้างแม็คโคร ลาดพร้าว ถึงแยกบางกะปิ ระยะทาง 1000 เมตร บริษัท ซิโน-ไทยฯ ผู้รับเหมาก่อสร้างรถไฟฟ้าสายสีเหลือง จะรับผิดชอบการรื้อถอนโครงสร้างสะพานเพื่อก่อสร้างเสาตอม่อทางวิ่งรถไฟฟ้าพร้อมกับก่อสร้างสะพานลอยข้ามแยกตัวใหม่ซึ่งใช้โครงสร้างร่วมกับรถไฟฟ้า ลักษณะเหมือนกับโครงสร้างสะพานลอยข้ามแยกรัชโยธิน ส่วนสะพานลอยช่วงที่ 2 จากแยกบางกะปิ ถึงหน้าสถาบันพัฒนบริหารศาสตร์ หรือนิด้า ระยะทาง 600 เมตร กรุงเทพมหานครจะรับผิดชอบรื้อถอนเพื่อพร้อมกับปรับปรุงโครงสร้างสะพานใหม่ให้มั่นคงแข็งแรงยิ่งขึ้น ทั้งหมดจะใช้เวลา 24 เดือนสำหรับประชาชนที่ไม่มีความจำเป็นขอให้หลีกเลี่ยงไปใช้เส้นทางอื่น มีทั้งหมด 8 เส้นทางดังนี้ทางเลี่ยงที่ 1 ถนนเสรีไทย แยกนิด้า รามคำแหง-ลาดพร้าว เริ่มจากถนนเสรีไทย และถนนรามคำแหง เลี้ยวขวาเข้าถนนศรีบูรพาเข้าถนนนวมินทร์ เลี้ยวซ้ายแยกเกษตร-นวมินทร์ ไปตามถนนประเสริฐมนูกิจ เลี้ยวซ้ายเข้าถนนเลียบทางด่วนรามอินทราฯเข้าถนนประดิษฐ์มนูธรรมออกถนนลาดพร้าวทางเลี่ยงที่ 2 รามคำแหง แยกลำสาลี ลาดพร้าว จากถนนรามคำแหง และถนนลาดพร้าว เลี้ยวขวาเข้าถนนนวมินทร์ เลี้ยวซ้ายแยกเกษตร-นวมินทร์ ไปตามถนนประเสริฐมนูกิจ เลี้ยวซ้ายเข้าถนนเลียบทางด่วนรามอินทราฯ เข้าถนนประดิษฐ์มนูธรรม ออกถนนลาดพร้าวทางเลี่ยงที่ 3 ลาดพร้าว-นวมินทร์ จากถนนลาดพร้าว เลี้ยวซ้ายเข้าซอยลาดพร้าว 101 ตรงไปเพื่อเลี้ยวขวาเข้าซอยโพธิ์แก้ว 3 แล้วเลี้ยวซ้ายเข้าถนนโพธิ์แก้ว ตรงไปสุดทางเลี้ยวซ้ายออกสู่ถนนนวมินทร์ทางเลี่ยงที่ 4 ศรีนครินทร์-ร่มเกล้า-ซอยลาดพร้าว 122 จากถนนศรีนครินทร์-ร่มเกล้า และทางคู่ขนานถนนกรุงเทพกรีฑา ขึ้นสะพานยกระดับกรุงเทพกรีฑา กลับรถที่ซอยรามคำแหง 24 แยก 34 เพื่อเข้าซอยหัวหมาก 28 ไปออกซอยรามคำแหง 26 เข้าถนนรามคำแหง ไปออกซอยรามคำแหง 65 เพื่อไปซอยลาดพร้าว 122ทางเลี่ยงที่ 5 ทางหลวงพิเศษหมายเลข 7-อโศก-ดินแดง-รัชดาภิเษก จากทางหลวงพิเศษหมายเลข 7 เลี้ยวซ้ายเข้าถนนศรีนครินทร์ ขาออก ผ่านแยกพัฒนาการ ไปกลับรถหน้าอาคารโมเดิร์นฟอร์ม เข้าถนนศรีนครินทร์ ขาเข้า ผ่านแยกพัฒนาการ ตรงไปเลี้ยวซ้ายเข้าถนนพระราม 9 ตรงไปถึงแยกพระราม 9 เลี้ยวซ้ายไปถนนอโศก-ดินแดง หรือเลี้ยวขวาเข้าถนนรัชดาภิเษกทางเลี่ยงที่ 6 ลาดพร้าว-รามคำแหง จากถนนลาดพร้าว เข้าซอยลาดพร้าว 94 เลี้ยวเข้าซอยอินทราภรณ์ เชื่อมซอยลาดพร้าว 112 และซอยจันศรีชวาลา ออกถนนรามคำแหงทางเลี่ยงที่ 7 ลาดพร้าว-รามคำแหง จากถนนลาดพร้าว เข้าซอยลาดพร้าว 112 ผ่านหมู่บ้านจตุรภัทร เชื่อมซอยมหาดไทย 1 ออกถนนรามคำแหงทางเลี่ยงที่ 8 ลาดพร้าว-รามคำแหง-ศรีนครินทร์ จากถนนลาดพร้าว เข้าซอยลาดพร้าว 130 เข้าสู่ซอยรามคำแหง 81 ออกสู่ถนนรามคำแหง เข้าซอยรามคำแหง 50 ออกสู่ถนนศรีนครินทร์.
วันเสาร์ที่ 11 เม.ย.นี้ ตั้งแต่เวลา 20.00 น. โครงการรถไฟฟ้าสายสีเหลือง ลาดพร้าว-สำโรง จะเริ่มทดลองปิดการจราจรห้ามรถใช้สะพานลอยข้ามแยกบางกะปิ ตลอด 24 ชม. เพื่อรื้อถอนโครงสร้างสะพาน
แยกบางกะปิ,สะพานลอยข้ามแยกบางกะปิ,ปิดสะพานลอยข้ามแยกบางกะปิ,รถไฟฟ้าสายสีเหลือง,สร้างรถไฟฟ้าสายสีเหลือง,จราจรแยกบางกะปิ,ข่าววันนี้